পৃথিবীর সব নারীর সমস্যা এক নয়। বাংলাদেশী নারীর সমস্যার সঙ্গে প্রাচ্যের নারীর সমস্যাবলিকে যদি পাশাপাশি রাখা যায়, তাহলে দেখা যাবে যে উভয়ের মধ্যে সমস্যা এক উৎসজনিত নয়। উৎস যেমন ভিন্ন, তেমনই তার প্রতিকারও ভিন্ন হতে বাধ্য। উপযুক্ত প্রথম বাক্যটি যিনি রচনা করেছেন, ‘কেউ নারী হয়ে জন্মায় না। সমাজই তাকে নারী করে তোলে’, তার ব্যক্তিগত জীবন নিয়ে আলোচনা করলে দেখা যায় যে, তিনি যেভাবে আরেকজন প্রখ্যাত তাত্ত্বিক স্বার্থকে সারাটি জীবন বৈবাহিক সম্পর্কের ঊর্ধ্বে উঠে সব ধরনের আশ্রয়-প্রশ্রয় দিয়েছেন, তার জীবনসঙ্গীকে (স্বামী নয়) সহায়তা করেছেন, কুড়ি শতকের একজন বাংলাদেশী নারীর পক্ষে সেটা সম্ভব ছিল না। আর প্রায় আট দশক পরে বুভুয়ার উক্তিটি বাংলাদেশী সমাজে গুরুত্ব পাওয়ার রহস্যটিও তাই উদ্ঘাটন হওয়া দরকার।